Esimene Jaapani kuulsatest mõõgavõitlejatest oli Yagyu Muneyoshi (1527-1606), kes oli Yagyu Shinkage-ryu koolkonna rajajaks. Yagyu sündis ja kasvas üles kaootilisel "sõdivate riikide" perioodil. Yagyu Shinkage-ryu stiili sünniks peetakse aastat 1565 kui Yagyu kohtus tolleaegse kuulsa mõõgaõpetaja Kamiizumi Hidetsunaga, endise Takeda klanni teenistuses olnud samuraiga. Yagyu ise oli selleks ajaks juba mõnevõrra kuulsust kogunud ning esitas Hidetsunagale väljakutse. Legendi järgi sai Yagyu kuus korda järjest lüüa, kolm korda Hidetsunaga enda ja seejärel kolm korda Hidetsunaga õpilase Toyogoro käest, mille peale Yagyu palus koheselt luba saada Hidetsunaga õpilaseks.